Gae Sekgoa go ya go Setswana cancer
Thanolo ya cancer ka Setswana Gae Setswana go ya go Sekgoa lebôtlôlô
Thanolo ya lebôtlôlô ka Sekgoa
leina (class 5, bontsi mabôtlôlô) Tsepamisa maikutlo haholo ka Boleng, ho e-na le ho lekaneng
Ho kenya letsoho motsoako oa motlakase ho boloka lichelete ka mokhoa o nepahetseng Bo-ramakoloi ba ema thabeng 2
Motlotlehi o re ‘o koalletsoe’1
MASERU – Letona la Thuto le Koetliso Mohlomphehi ’Makabelo Mosothoane o re o tšoenyehile haholo ke palo e nyane ea baithuti ba atlehileng ’moho le tšebetso e seng ntle phatlalatsong ea sephetho sa sehlopha sa bosupa bekeng e fetileng.
“Ke tšoenyehile haholo ke palo e nyane ea baithuti ba atlehileng ’moho le tšebetso e seng ntle lithutong tsa lipalo le tsa mahlale,” ke Mohlomphehi Mosothoane eo.
A supa hore lekala la thuto le se le qalile mekutu ea ho lokisetsa thupelo ea litichere tsa lihlopha tse qalang; sa pele ho isa ho sa boraro ho ruta le ho hlahloba bana lithutong. A re hona ho tla ntlafatsa boleng ba thuto.
“Re boetse hape re tšoenyehile ke lenane le holimo la bana ba sa ngolang lihlahlobo empa ba ngolisitse.” A tsoela-pele, “Ke tšepisa hore ’na le oa mphato’a ka Lekaleng la Ntšetso-pele ea Sechaba, re tla kopanela taba ena ho etsa bonnete ba hore tokelo ea bana ea thuto e tšireletsehile.”
Ke baithuti ba 41,460 ba neng ba ngoliselitse ho ngola lihlahlobo selemong sena, ’me ke feela ba 39,661 ba tsebileng ho ngola lihlahlobo. Hona ho bolela hore baithuti ba 1 799 ha ba iponahatsa lihlahlobong.
Letona ha le tsoela-pele la bontša hore mosebetsi oa baithuti oa selemo sena o theohile sehlopheng sa pele le sa bobeli, ’me o nyolohile sehlopheng sa boraro, ha kakaretso ea baithuti ba atlehileng e lekana hantle le ea ngoahola.
Ha a lihella litaba tsa hae Letona le ile la lebohisa Sethole Bohlokoa oa sekolo sa ‘Leribe English Medium’, eo e leng eena ea nkileng maemo a pele naheng ka bophara.
Hase nako ea ho tsoenyeha ena mme letona, ke nako ea liketso. Mosebetsi o oetse matsohong, ke oena motsoka-sephali ka sebele. Re ne re ka utloa ho tsoenyeha hoa hao pele u eba letona. Ha re bone hore na u etsa joang nakong ena ea hao. liplane fatse mme u re hatlalletse tsona re li tsebe re be re bone litholoana ha selemo se fela. Ke eo taba!